b'\n_START_ARTICLE_\nLlywelyn ap Seisyll\n_START_SECTION_\nBiografia\n_START_PARAGRAPH_\nNo se sap gaire cosa del seu pare, Seisyll, que possiblement no era de sang reial. D\'acord amb algunes genealogies, Siesyll i el seu fill Llywelyn estaven associats a Rhuddlan, potser com a senyors del commote de Rhuddlan a Tegeingl. Prawst, esposa de l\'un i mare de l\'altre, podia haver estat filla d\'Elisedd, un fill -no primog\xc3\xa8nit- d\'Anarawd ap Rhodri, fill del gran rei Rhodri Mawr. L\'esposa de Llywelyn, Angharad, era filla de Maredudd ab Owain, que govern\xc3\xa0 grans parts de Gal\xc2\xb7les durant uns quants anys._NEWLINE_Llywelyn obtingu\xc3\xa9 el control de Gwynedd en l\'any 1018, quan venc\xc3\xa9 Aeddan ap Blegywryd en batalla, occint-lo amb els seus quatre fills. Posteriorment guany\xc3\xa0 tamb\xc3\xa9 Deheubarth quan, a Abergwili el 1022, venc\xc3\xa9 Rhain, un pretendent irland\xc3\xa8s que pretenia que era fill de Maredudd ab Owain._NEWLINE_Segons els annals de Brut y Tywysogion, el seu regnat va ser de gran prosperitat, "ning\xc3\xba no estava necessitat, ni cap ciutat era buida o deserta". El seu regnat s\'acab\xc3\xa0 bruscament amb la seva mort prematura el 1023. El seu fill, Gruffydd ap Llywelyn, per b\xc3\xa9 que molt jove en morir el seu pare, acab\xc3\xa0 tenint el control de la major part del pa\xc3\xads.'